Per tal de garantir l'accés a la cultura i impulsar la contractació d'activitats professionals en els àmbits de les arts escèniques, la música i les arts visuals en què la col·laboració entre diversos municipis millora la qualitat i la sostenibilitat del projecte;
Atès el que disposa l'Ordre CMC/81/2008, de 18 de febrer, per la qual s'aprova la tramitació telemàtica dels procediments de subvencions per a les administracions locals i entitats vinculades;
Vistos els articles 87 i següents del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i els preceptes de caràcter bàsic de la Llei 38/2003, de 17 de novembre, general de subvencions,
S'aproven les bases que han de regir la concessió de subvencions a ens locals per a projectes de col·laboració intermunicipal per a la programació d'activitats culturals de caràcter professional en l'àmbit de les arts escèniques, la música i les arts visuals, que consten a l'annex d'aquesta Ordre.
L'objecte d'aquesta línia de subvencions és donar suport a projectes de col·laboració intermunicipal per a la realització de programes conjunts d'activitats culturals de caràcter professional en el camp de la música, les arts escèniques i/o les arts visuals, i que es duguin a terme durant l'any de la publicació de la convocatòria corresponent..2 Destinataris/àries
Poden optar a les subvencions els ens locals de Catalunya següents:
a) Els ajuntaments i els ens públics que en depenen, incloses les societats mercantils amb capital social íntegrament o majoritàriament públic.
b) Les entitats municipals descentralitzades.
c) Les mancomunitats de municipis.
d) Els consorcis locals..3 Requisits dels projectes
3.1 Per tal de poder optar a les subvencions, el programa o projecte cultural presentat ha de tenir un abast intermunicipal i preveure un mínim d'una activitat o la prestació d'un servei concret per a cada municipi participant.
Les activitats programades o els serveis prestats han de ser coherents amb els objectius del projecte presentat i poden pertànyer a àmbits artístics diferents.
3.2 Els projectes hauran de definir clarament els objectius, els municipis participants, el calendari, la programació prevista i el pressupost.
3.3 No podran formar part del projecte:
a) Les activitats i serveis que no siguin coherents amb els objectius del projecte presentat.
b) Les activitats i serveis que ja comptin amb ajut directe o indirecte del Departament de Cultura i Mitjans de Comunicació.
c) Les activitats dutes a terme durant la celebració de la festa major.
d) Les activitats que es beneficiïn de la modalitat d'ajuts per a projectes associats a un organisme o equipament cultural especialitzat dins del territori català atorgats pel Departament de Cultura i Mitjans de Comunicació o alguna de les seves entitats o organismes vinculats.
e) Les activitats integrades en les gires organitzades pel Departament de Cultura i Mitjans de Comunicació.
f) Les activitats programades o serveis prestats per consorcis o organismes dels quals en formi part el Departament de Cultura i Mitjans de Comunicació.
g) Les activitats o serveis que no utilitzin el català o l'aranès en la seva difusió..4 Quantia
4.1 Les subvencions consistiran en una dotació econòmica no percentual i seran concedides en funció de les disponibilitats pressupostàries i tenint en compte els criteris de valoració fixats a la base 8.
4.2 L'import màxim de les subvencions no podrà superar el 50% del cost del pressupost de l'activitat..5 Documentació
Les sol·licituds han d'anar acompanyades de la documentació següent:
a) Declaració responsable de no estar sotmès a cap dels supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
Aquesta declaració ha de constar en el formulari telemàtic de sol·licitud.
b) Declaració sobre si s'han demanat o s'han obtingut altres ajuts públics o privats per al mateix projecte, incloent-hi els imports sol·licitats i concedits.
Aquesta informació declarativa ha de constar en el formulari telemàtic de sol·licitud.
c) En cas que un ens local presenti la sol·licitud en representació de tots els ajuntaments o entitats que participen en el projecte, cal aportar la documentació que acrediti que els altres ens participants reuneixen els requisits exigits per aquestes bases.
En la sol·licitud s'han de fer constar expressament els compromisos d'execució assumits per cada entitat, així com l'import de la subvenció que s'ha d'aplicar a cadascun d'elles, que tenen també la condició de beneficiàries.
Així mateix, cal aportar l'acord de l'òrgan competent de l'entitat corresponent en què es faculta l'ens que l'ha de representar per sol·licitar, gestionar, percebre les subvencions i complir les obligacions que, com a beneficiària, corresponen a l'agrupació.
d) Declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat així com de les obligacions amb la Seguretat Social, inclosa en el formulari telemàtic de sol·licitud.
e) Certificació emesa pel/per la secretari/ària de l'acord que aprova la realització de l'activitat per a la qual se sol·licita la subvenció.
f) Certificació de l'interventor/a en què s'acrediti que al pressupost de l'ens local hi ha previst crèdit suficient per atendre l'aportació pròpia que preveu el pla de finançament.
5.2 Documentació sobre el projecte:
a) Un exemplar de tots els elements informatius impresos de les activitats que ja s'hagin dut a terme.
b) El projecte de programació que es proposa, en el qual s'han de definir clarament els objectius que es pretenen assolir, els municipis participants, el calendari programat i una relació de les activitats programades o dels serveis a prestar amb una descripció detallada d'aquelles per a la realització de les quals se sol·licita la subvenció.
c) Pressupost detallat de les activitats o dels serveis per a la realització de les quals es sol·licita la subvenció, en el qual s'han de fer constar l'import necessari per dur-les a terme, el detall de les fonts de finançament previstes i la quantia de la subvenció que se sol·licita.
d) Pla de comunicació i difusió previst per a la promoció de les activitats i iniciatives de captació de nous públics..6 Sol·licituds
6.1 Les sol·licituds han d'incorporar un únic projecte comú de col·laboració intermunicipal i poden ser presentades:
a) Per un ajuntament o entitat que actuï en representació de tots els ajuntaments o entitats que participen en el projecte.
b) De manera individual per cada ajuntament o entitat, i exclusivament per les activitats que es duguin a terme en el seu municipi.
6.2 Les sol·licituds s'han d'efectuar i trametre a la persona titular de la Direcció General de Cooperació Cultural pels mitjans telemàtics de l'extranet de les administracions catalanes, a l'adreça http://www.eacat.net, acompanyades de la documentació descrita en la base 5.
6.3 Els formularis de sol·licitud i les instruccions per emplenar-los i per trametre'ls per mitjans telemàtics estan a disposició de les persones sol·licitants a l'extranet abans esmentada.
La Direcció General de Cooperació Cultural aclarirà qualsevol dubte que pugui sorgir de l'aplicació d'aquesta base.
6.4 Les sol·licituds efectuades per mitjans telemàtics es consideren presentades davant l'Administració de la Generalitat quan s'enregistrin en el registre telemàtic de la Generalitat de Catalunya a través de la plataforma eaCat..7 Termini de presentació de sol·licituds
El termini de presentació de sol·licituds s'establirà a la convocatòria corresponent..8 Criteris de valoració
8.1 Les sol·licituds han de ser valorades d'acord amb els criteris següents:
a) L'interès cultural de la proposta, tenint en compte el conjunt de població a la qual va destinada i l'equilibri territorial.
c) El pla de comunicació i difusió.
d) El grau d'utilització de la llengua catalana o aranesa de les activitats programades.
8.2 La puntuació màxima per a cada criteri és la següent: criteri a) fins a 5 punts; criteris b) i c) fins a 2 punts cadascun; criteri d) fins a 1 punt..9 Procediment de concessió i tramitació
9.1 El procediment de concessió de les subvencions es tramita en règim de concurrència competitiva.
9.2 L'òrgan instructor del procediment és la Direcció General de Cooperació Cultural del Departament de Cultura i Mitjans de Comunicació, amb el suport dels Serveis Territorials del Departament esmentat.
9.3 El/La director/a general de Cooperació Cultural nomenarà i presidirà una comissió assessora no vinculant per a l'estudi i l'avaluació de les sol·licituds presentades.
Podrà formar part d'aquesta comissió un/a tècnic/a de cada Servei Territorial, altre personal tècnic del Departament de Cultura i Mitjans de Comunicació i d'altres administracions, així com experts externs del sector cultural.
La proposta de resolució ha de ser motivada, aplicant els criteris previstos a la base 8.
9.4 L'incompliment dels requisits o del termini de presentació de sol·licituds en els termes i forma que es detallen en aquestes bases comporta la inadmissió de la sol·licitud.
La manca de presentació de qualsevol dels documents que preveu la base 5 en el termini establert i amb el requeriment previ d'esmena, que s'ha de fer a través de la plataforma eaCat, comporta el desistiment de la sol·licitud.
Prèviament a la valoració de les sol·licituds, el/la director/a general de Cooperació Cultural ha de resoldre sobre la inadmissió o el desistiment de les sol·licituds.
Contra aquesta Resolució, que no exhaureix la via administrativa, es pot interposar recurs d'alçada davant el/la conseller/a de Cultura i Mitjans de Comunicació en el termini d'un mes des de la recepció de la notificació..10 Resolució i notificació
10.1 La concessió de les subvencions es fa per resolució del/de la conseller/a de Cultura i Mitjans de Comunicació i es notifica a través dels mitjans telemàtics de l'eaCat, a les persones interessades en el termini de sis mesos a comptar de la finalització del termini de presentació de sol·licituds.
En la notificació, ha de constar que la resolució exhaureix la via administrativa i que es pot interposar recurs contenciós administratiu davant el Tribunal Superior de Justícia de Catalunya en el termini de dos mesos a comptar de la notificació i, potestativament, recurs de reposició davant el/la conseller/a de Cultura i Mitjans de Comunicació en el termini d'un mes.
Transcorregut el termini de sis mesos sense que s'hagi dictat i notificat la resolució expressa, els/les sol·licitants poden entendre desestimades les seves sol·licituds per silenci administratiu.
10.2 Amb la fermesa de la resolució de concessió de la subvenció s'entén que la persona beneficiària declara tàcitament trobar-se al corrent de les obligacions tributàries amb l'Estat i amb la Generalitat de Catalunya, i de les obligacions amb la Seguretat Social..11 Pagament
11.1 La tramitació del pagament del 80% de l'import de la subvenció s'iniciarà en el moment de la seva concessió.
Per al pagament d'aquesta bestreta no s'exigeix la prestació de garantia.
11.2 La tramitació del pagament del 20% restant s'iniciarà amb la presentació dels justificants de despesa previstos a la base 12.a)..12 Justificació
La persona beneficiària de la subvenció ha de presentar a la Direcció General de Cooperació Cultural a través de l'extranet de les administracions catalanes, eaCat (adreça http://www.eacat.net), en els terminis que s'indiquen, la justificació següent:
a) Certificat del/de la interventor/a de l'entitat que informi detalladament, a nivell de concepte pressupostari, de les despeses efectivament realitzades i comptabilitzades per l'entitat pública beneficiària, directament relacionades amb l'objecte de la subvenció i per un import mínim igual al de la subvenció concedida.
Aquest certificat es pot presentar fins al 31 d'octubre de l'any en el qual es concedeixi la subvenció.
b) Un compte justificatiu de l'activitat desenvolupada en relació amb la finalitat de la subvenció i el compliment de les condicions de les bases.
Formaran part d'aquest compte justificatiu una memòria de l'activitat i un certificat del/de la interventor/a de l'entitat que acrediti la totalitat de despeses, desglossades per conceptes, i l'import i la procedència dels fons amb què s'han finançat.
Aquesta memòria haurà de contenir, com a mínim, el resultat final de l'activitat efectivament realitzada, amb una valoració motivada del responsable de l'activitat on s'indiqui, amb caràcter general:
a) Quan es tractin d'activitats o pràctiques artístiques:
El nombre total d'activitats programades i realitzades.
El nombre total d'activitats segons gèneres (música, arts escèniques, arts visuals).
El nombre total d'activitats segons llengua i segons procedència de l'autor.
Un exemplar de tot el material promocional editat.
I que inclourà, per cada actuació:
La totalitat de despeses i ingressos.
Els ingressos per taquillatge i el preu de l'entrada.
El nombre assistents (pagament i convidats).
El lloc o llocs i dates on s'ha realitzat.
El nom i aforament del local o espai on s'ha realitzat.
El nombre d'usuaris del servei prestat.
Llocs, dates (o període) de prestació del servei.
Aquest compte justificatiu es pot presentar fins al 15 de febrer de l'any següent al de la concessió de la subvenció..13 Publicitat
La Direcció General de Cooperació Cultural dóna publicitat a les subvencions concedides en el termini d'un mes des de la data de la resolució que posa fi al procediment mitjançant l'exposició d'una relació d'aquestes subvencions a l'adreça d'Internet del Departament de Cultura i Mitjans de Comunicació: http://www.gencat.cat/cultura/subvencions i en el seu tauler d'anuncis situat al portal de Santa Madrona, 6-8, 08001 Barcelona, i en cas de subvencions d'import igual o superior a 3.000 euros, mitjançant la seva publicació al Diari Oficial de la Generalitat de Catalunya..14 Altres obligacions de les persones beneficiàries
Les persones beneficiàries de la subvenció han de complir les obligacions següents:
a) Dur a terme l'activitat subvencionada d'acord amb el programa presentat.
Qualsevol canvi en el projecte o calendari presentat s'ha de notificar a través dels mitjans telemàtics de l'eaCat, a la Direcció General de Cooperació Cultural, la qual valora la modificació i la pot acceptar si no comporta canvis substancials ni representa un incompliment dels requisits i condicions establerts en aquestes bases.
La modificació es pot considerar acceptada si la Direcció General de Cooperació Cultural no es manifesta en el sentit contrari en el termini de 15 dies hàbils a partir de la data de recepció de la notificació al registre telemàtic de la Generalitat.
Els canvis no comunicats o que no hagin estat acceptats poden fer que es consideri que la persona beneficiària ha incomplert les condicions, la qual cosa pot donar lloc al reintegrament total o parcial de la subvenció.
b) Notificar a la Direcció General de Cooperació Cultural, a través dels mitjans telemàtics de l'eaCat, els ajuts, ingressos o recursos obtinguts o demanats d'altres administracions o entitats públiques o privades, nacionals o internacionals amb posterioritat a la presentació de la sol·licitud de la convocatòria corresponent.
c) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació de la Direcció General de Cooperació Cultural, de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable.
d) Incloure el logotip del Departament de Cultura i Mitjans de Comunicació i l'expressió.amb la col·laboració del Departament de Cultura i Mitjans de Comunicació. en tots els elements informatius i publicitaris relacionats amb l'activitat subvencionada.
El Departament pot efectuar un control previ del compliment d'aquestes obligacions.
e) Altres obligacions previstes a la normativa de subvencions..15 Modificació de la resolució
El Departament de Cultura i Mitjans de Comunicació té la facultat de revisar els ajuts concedits i modificar la resolució de concessió en el cas d'alteració de les condicions que s'han tingut en compte per a la concessió de la subvenció.
Així mateix, s'ha de reajustar l'import de la subvenció concedida si se supera la limitació prevista en la base 4.2..16 Reintegrament
El Departament de Cultura i Mitjans de Comunicació pot exigir el reintegrament total o parcial de les subvencions amb l'obligació de retornar l'import rebut i de pagar l'interès de demora corresponent, en els supòsits següents:
a) Incompliment de la finalitat per a la qual es va concedir la subvenció.
b) Incompliment de l'obligació de justificació o de les restants obligacions que preveuen aquestes bases.